**Ministru kabineta rīkojuma projekta “Par valsts nekustamā īpašuma Krīvu ielā 11, Rīgā, nodošanu Ekonomikas ministrijas valdījumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrijas (turpmāk – ministrija) iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministrija ir sagatavojusi Ministru kabineta rīkojuma projektu “Par valsts nekustamā īpašuma Krīvu ielā 11, Rīgā, nodošanu Ekonomikas ministrijas valdījumā” (turpmāk – rīkojuma projekts), lai nodotu Ekonomikas ministrijas valdījumā valsts nekustamo īpašumu (nekustamā īpašuma kadastra Nr.0100 115 0309) Krīvu ielā 11, Rīgā (turpmāk – valsts nekustamais īpašums). Valsts nekustamais īpašums sastāv no zemes vienības 0,6710 ha platībā (zemes vienības kadastra apzīmējums 0100 115 0309) un trīs būvēm – diviem institūtiem (būvju kadastra apzīmējumi 0100 115 0309 002 un 0100 115 0309 012) un piebūves (būves kadastra apzīmējums 0100 115 0309 015). Valsts nekustamā īpašuma kadastrālā vērtība ir 981 111 *euro*. Īpašuma tiesības uz valsts nekustamo īpašumu reģistrētas Rīgas pilsētas Vidzemes priekšpilsētas tiesas Zemesgrāmatu nodaļas Rīgas pilsētas zemesgrāmatas nodalījumā Nr.100000518078 uz Latvijas valsts vārda ministrijas personā 2013.gada 25.martā. Pamatojoties uz Rīgas pilsētas Vidzemes priekšpilsētas tiesas Zemesgrāmatu nodaļas Rīgas pilsētas zemesgrāmatas nodalījuma Nr.100000518078 III daļas 1.iedaļas 1.1.ierakstu, uz valsts nekustamā īpašuma sastāvā esošās zemes vienības (zemes vienības kadastra apzīmējums 0100 115 0309) daļu 223 m2 platībā ir nostiprināta nomas tiesība (nomas termiņš – 63 mēneši; nomnieks – Latvijas Organiskās sintēzes institūts (turpmāk – institūts); pamats – 2015.gada 21.septembra Līgums par nekustamā īpašuma nomu Nr.40/4-14-07). Nomai nodoto teritoriju institūts izmanto autotransporta kustībai, lai nodrošinātu piekļuvi institūta īpašumā esošajam nekustamajam īpašumam, kas atrodas blakus valsts nekustamajam īpašumam. Pamatojoties uz Civillikuma 2126.pantu, noslēgtais nomas līgums būs saistošs Ekonomikas ministrijai.Ekonomikas ministrija 2017.gada 12.jūlija vēstulē Nr.322-1-4974 un 2017.gada 28.augusta vēstulē Nr.322-1-6319 informē, ka ir gatava pārņemt valdījumā valsts nekustamo īpašumu un plāno to izmantot tehnoloģijas pārneses funkciju īstenošanai.Valsts nekustamais īpašums nav nepieciešams izglītības funkciju īstenošanai, savukārt, Ekonomikas ministrija saskata potenciālu valsts nekustamā īpašuma izmantošanai tehnoloģijas pārneses funkciju īstenošanai. Nododot valsts nekustamo īpašumu Ekonomikas ministrijas valdījumā, ministrija un tās padotībā esošās iestādes tiks atbrīvotas no tām neraksturīgu funkciju (izglītības funkciju nodrošināšanai nevajadzīgo valsts nekustamo īpašumu pārvaldīšana) veikšanas. Gadījumā, ja valsts nekustamais īpašums netiks nodots Ekonomikas ministrijas valdījumā, ministrijai vai tās padotībā esošajām iestādēm būs arī turpmāk jānodrošina tā saglabāšana un aizsardzība no negatīvas ārējās vides iedarbības, t.sk. no trešo personu ļaunprātīgas rīcības, kas savukārt nozīmē finanšu un administratīvo resursu ieguldīšanu. Nepietiekamo finanšu resursu un neprofesionālas apsaimniekošanas rezultātā turpinās pazemināties valsts nekustamā īpašuma vērtība un konkurētspēja nekustamā īpašuma tirgū. Ņemot vērā Publiskas personas finanšu līdzekļu un mantas izšķērdēšanas novēršanas likuma 3.pantā ietverto principu, ka rīcībai ar valsts finanšu līdzekļiem un mantu jābūt lietderīgai, papildu līdzekļu ieguldīšana valsts nekustamajos īpašumos, kurus iestāde savu funkciju izpildei neplāno izmantot, nav lietderīga un neietilpst ne ministrijas, ne tās padotībā esošo iestāžu funkcijās.Ministrija un Ekonomikas ministrija ir panākušas vienošanos, ka Ministrija piekrīt pārdalīt Ekonomikas ministrijai Eiropas Reģionālās attīstības fonda un valsts budžeta finansējumu, kas ir pieejams ministrijai darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās” pirmās projektu iesniegumu atlases kārtas ietvaros, 1 073 000 *euro* apmērā valsts nekustamā īpašuma energoefektivitātes paaugstināšanas pasākumu veikšanai. Ekonomikas ministrija nodrošinās atbilstošu tālāku rīcību minētās pārdales veikšanai.Ministrijas Nekustamā īpašuma un valsts mantas apsaimniekošanas komisijas 2017.gada 4.septembra sēdē (protokols Nr.10, 3.punkts) tika pieņemts lēmums atbalstīt valsts nekustamā īpašuma nodošanu Ekonomikas ministrijas valdījumā (protokols pieejams http://www.izm.gov.lv/images/nekustamie\_ipasumi/Protokols\_10.pdf). |
| 3. | Projekta izstrādē iesaistītās institūcijas | Ministrija. |
| 4. | Cita informācija | Nav |
|

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

**III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018.** | **2019.** | **2020.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) |  | Projekts šo jomu neskar. |
| 5. Precizēta finansiālā ietekme: |  | Projekts šo jomu neskar. |
| 5.1. valsts pamatbudžets | Projekts šo jomu neskar. |
| 5.2. speciālais budžets | Projekts šo jomu neskar. |
| 5.3. pašvaldību budžets | Projekts šo jomu neskar. |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ekonomikas ministrija segs izdevumus, kas saistīti ar valsts nekustamā īpašuma ierakstīšanu zemesgrāmatā uz Latvijas valsts vārda Ekonomikas ministrijas personā. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija un Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Iesniedzamajiem dokumentiem nav piešķirams lietojuma ierobežojuma statuss.Rīkojuma projekts attiecas uz publiskās pārvaldes politiku.Saskaņā ar Oficiālo publikāciju un tiesiskās informācijas likuma 2.panta pirmo daļu un 3.panta pirmo daļu tiesību aktus publicē oficiālajā izdevumā “Latvijas Vēstnesis”, tos publicējot elektroniski globālā tīmekļa vietnē www.vestnesis.lv. |

Izglītības un zinātnes ministrs K.Šadurskis

Izglītības un zinātnes ministrijas

valsts sekretāre L.Lejiņa

M.Adamane 67047756

Madara.Adamane@izm.gov.lv